pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ขอเชิญประชาชนร่วมสวดมนต์ในพิธีมหามงคลบำเพ็ญพระราชกุศล
วันพฤหัสบดีที่ 28 มิถุนายน 2561
ขอเชิญประชาชนร่วมสวดมนต์ในพิธีมหามงคลบําเพ็ญพระราชกุศล
ขอเชิญประชาชนร่วมสวดมนต์ในพิธีมหามงคลบําเพ็ญพระราชกุศล
ขอเชิญประชาชนร่วมสวดมนต์ในพิธีมหามงคลบําเพ็ญพระราชกุศลอุทิศถวายพระบาทสมเด็จปรเมนทรมหาอานันทมหิดล พระอัฐมรามาธิบดินทร พระบาทสมเด็จพระปรมินทรมหาภูมิพลอดุลยเดช บรมนาถบพิตร เจริญพระพุทธมนต์ถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว ณ ลานพระราชวังสวนดุสิต วันศุกร์ที่ 29 มิถุนายน 2561 เวลา 18.00 น.
รัฐบาลไทย-ข่าวทำเนียบรัฐบาล-ส่งเสริมการเกษตรแบบแปลงใหญ่อย่างต่อเนื่อง
วันพฤหัสบดีที่ 3 ตุลาคม 2562
ส่งเสริมการเกษตรแบบแปลงใหญ่อย่างต่อเนื่อง
วันพฤหัสบดีที่ 3 ตุลาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมการเกษตรแบบแปลงใหญ่อย่างต่อเนื่อง เพื่อสนับสนุนให้เกษตรกรรวมกลุ่มกันผลิต จําหน่าย และบริหารจัดการร่วมกัน ทั้งในรูปของกลุ่มเกษตรกร วิสาหกิจชุมชน และสหกรณ์ ช่วยลดต้นทุนการผลิต เพิ่มผลผลิต พัฒนาคุณภาพผลผลิตให้ได้มาตรฐาน รวมทั้งเชื่อมโยงตลาด สร้างความสมดุลระหว่างการผลิตและความต้องการของตลาด โดยเฉพาะการรวมกลุ่มผลิตและบริหารจัดการข้าวตั้งแต่การเพาะปลูกจนถึงการตลาด ตลอดจนการรับรองคุณภาพข้าวซึ่งมีทั้งการรับรองแบบรายเดียวและแบบกลุ่ม โดยการรับรองแบบกลุ่มนั้นจะช่วยประหยัดงบประมาณและเวลา นอกจากนี้ ยังส่งเสริมการขายแบบออนไลน์ช่วยให้เกษตรกรขายสินค้าเกษตรได้โดยตรง โดยไม่ผ่านพ่อค้าคนกลาง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรม อ.นำทีมลงห้าง-ศูนย์การค้า ย้ำศูนย์บริการมือถือเข้มมาตรการเว้นระยะ Social Distancing [กระทรวงสาธารณสุข]
วันศุกร์ที่ 17 เมษายน 2563
กรม อ.นําทีมลงห้าง-ศูนย์การค้า ย้ําศูนย์บริการมือถือเข้มมาตรการเว้นระยะ Social Distancing [กระทรวงสาธารณสุข]
กรม อ.นําทีมลงห้าง-ศูนย์การค้า ย้ําศูนย์บริการมือถือเข้มมาตรการเว้นระยะ Social Distancing
กรมอนามัย กระทรวงสาธารณสุขลงพื้นที่ตรวจเยี่ยมศูนย์การค้าบิ๊กซีสาขาติวานนท์ และห้างสรรพสินค้าเดอะมอลล์งามวงศ์วาน จังหวัดนนทบุรี ขอความร่วมมือร้านค้า และศูนย์บริการโทรศัพท์มือถือที่ได้รับบริการผ่อนปรนให้เปิดบริการ เข้มในการปฏิบัติตามคําแนะนําของกระทรวงสาธารณสุขและยึดหลักมาตรการเว้นระยะห่างทางสังคมSocial Distancingเพื่อลดการแพร่เชื้อโควิด-19
นายแพทย์สราวุฒิ บุญสุข รองอธิบดีกรมอนามัย กล่าวว่า ในช่วงสถานการณ์การระบาดของเชื้อโควิด-19 ในขณะนี้ อธิบดีกรมอนามัย (แพทย์หญิงพรรณพิมล วิปุลากร) มีความห่วงใย โดยเน้นย้ําประชาชนให้ความสําคัญต่อการปฏิบัติตนตามคําแนะนําของกระทรวงสาธารณสุขอย่างเคร่งครัด โดยเฉพาะมาตรการเว้นระยะห่างทางสังคม Social Distancing จึงมอบหมายให้นําทีมนักวิชาการของกรมอนามัยลงพื้นที่ให้คําแนะนําแนวทางการปฏิบัติด้านสุขอนามัยในศูนย์การค้าบิ๊กซี สาขาติวานนท์ และห้างสรรรพสินค้าเดอะมอลล์งามวงศ์วาน เพื่อป้องกันการระบาดของเชื้อโควิด-19 โดยเฉพาะพื้นที่ที่ได้รับการผ่อนปรนให้เปิดบริการ เช่น ซูเปอร์มาร์เก็ต ร้านอาหารที่จําหน่ายแบบนํากลับบ้าน และร้านเบ็ดเตล็ดที่จําเป็นต่อการดํารงชีวิตซึ่งล่าสุดรัฐบาลได้อนุญาตให้ศูนย์บริการโทรศัพท์มือถือเปิดบริการได้
“ทั้งนี้ ผู้ประกอบการต้องมีมาตรการเข้มเพื่อลดการแพร่กระจายเชื้อโควิด-19 โดยยังคงขอให้ยึดถือและปฏิบัติตามคําแนะนํา ดังนี้ 1) จัดให้มีจุดคัดกรองผู้รับบริการ ผู้ปฏิบัติงาน โดยจัดระบบคัดกรองและการจัดระบบเว้นระยะห่างระหว่างกันของผู้มารับบริการ 2) จัดให้มีจุดบริการเจลแอลกอฮอล์ไว้ในบริเวณพื้นที่ให้บริการ3) ดูแลสุขลักษณะอุปกรณ์สิ่งของ เครื่องใช้ ให้สะอาด ไม่เป็นแหล่งแพร่กระจายเชื้อโรคด้วยการทําความสะอาดพื้นที่โดยรอบอุปกรณ์ เครื่องใช้ และจุดที่มีการใช้ร่วมกัน จุดชําระเงิน โดยทําความสะอาดด้วยน้ํายาทําความสะอาดหรือสารฆ่าเชื้อ เช่นแอลกอฮอล์70 เปอร์เซ็นต์ น้ํายาฆ่าเชื้อที่มีส่วนผสมของคลอรีน เป็นต้น4) ผู้ประกอบการของห้างสรรพสินค้าควรให้ความรู้ คําแนะนํา หรือจัดหาสื่อประชาสัมพันธ์การป้องกันและการลดความเสี่ยง จากการแพร่กระจายเชื้อ COVID–19 ให้กับผู้ปฏิบัติงานและลูกค้าผู้รับบริการ ทั้งนี้ หากพบว่าผู้ปฏิบัติงานมีอาการป่วย มีไข้ ไอ จาม มีน้ํามูก หรือเหนื่อยหอบ ให้หยุดปฏิบัติงาน แจ้งหัวหน้างานและพบแพทย์ทันที”รองอธิบดีกรมอนามัยกล่าว
***
ศูนย์สื่อสารสาธารณะ/16 เมษายน 2563
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นประธานเปิดการประชุมเชิงปฏิบัติการ "การประเมินผลสัมฤทธิ์ของโครงการเน็ตประชารัฐ” กลุ่มจังหวัดภาคอีสาน
วันพุธที่ 16 พฤษภาคม 2561
ปลัดกระทรวงดิจิทัลฯ เป็นประธานเปิดการประชุมเชิงปฏิบัติการ "การประเมินผลสัมฤทธิ์ของโครงการเน็ตประชารัฐ” กลุ่มจังหวัดภาคอีสาน
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิด “การประชุมเชิงปฏิบัติการผู้กํากับงานจังหวัดและหน่วยงานที่เกี่ยวข้อง ในการประเมินผลสัมฤทธิ์ของโครงการเน็ตประชารัฐ” โดยสํานักงานสถิติแห่งชาติ (สสช.) หน่วยงานในสังกัดกระทรวงดิจิทัลฯ จัดขึ้น โดยการประเมินผลสัมฤทธิ์ของโครงการเน็ตประชารัฐ เป็นการสร้างความร่วมมือในการดําเนินงานด้วยการจัดเก็บข้อมูลสถิติ และการสร้างความเข้าใจในทิศทางการดําเนินงานของกระทรวงดิจิทัลฯ และสํานักงานสถิติแห่งชาติ รวมทั้งการประสานงานภายใต้การดําเนินงานกับหน่วยงานภายในและภายนอกกระทรวงฯ ซึ่งถือเป็นสิ่งสําคัญในการดําเนินงาน โดยเฉพาะ การเก็บรวบรวมข้อมูลเกี่ยวกับโครงการเน็ตประชารัฐ จะทําให้ทราบถึงเสียงสะท้อนจากประชาชนอันจะนําไปสู่รัฐบาลที่มีการใช้ข้อมูลเชิงประจักษ์ในการวางแผน และกําหนดนโยบาย ซึ่งจะช่วยให้เกิดการพัฒนาและปรับปรุงการดําเนินงานของรัฐให้ดีขึ้น ตอบสนองความต้องการของประชาชนได้อย่างแท้จริง รวมทั้งการนําพาประเทศไปสู่การพัฒนา ผลักดันเศรษฐกิจไทยให้เกิดความมั่นคง มั่งคั่ง และยั่งยืน สร้างสังคมที่เท่าเทียมกัน สอดคล้องกับนโยบาย ประเทศไทย 4.0 ที่เทคโนโลยีดิจิทัลจะเข้ามามีส่วนสําคัญในการพัฒนาประเทศ เมื่อวันที่ 15 พฤษภาคม 2561 ณ โรงแรมอวานี ขอนแก่น โฮเทล แอนด์ คอนเว็นชั่นเซ็นเตอร์ อําเภอเมือง จังหวัดขอนแก่น
*******************
รัฐบาลไทย-ข่าวทำเนียบรัฐบาล-ทส.หารือแนวทางการพัฒนาแหล่งน้ำในพื้นที่โครงการจัดที่ดินทำกินให้ชุมชนตามนโยบายของรัฐบาล
วันศุกร์ที่ 1 พฤษภาคม 2563
ทส.หารือแนวทางการพัฒนาแหล่งน้ําในพื้นที่โครงการจัดที่ดินทํากินให้ชุมชนตามนโยบายของรัฐบาล
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานหารือแนวทางการพัฒนาแหล่งน้ําในพื้นที่โครงการการจัดที่ดินทํากินให้ชุมชนตามนโยบายรัฐบาล (คทช.) โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บร
ทส.หารือแนวทางการพัฒนาแหล่งน้ําในพื้นที่โครงการจัดที่ดินทํากินให้ชุมชนตามนโยบายของรัฐบาล
วันนี้ (1 พ.ค. 63) เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานหารือแนวทางการพัฒนาแหล่งน้ําในพื้นที่โครงการการจัดที่ดินทํากินให้ชุมชนตามนโยบายรัฐบาล (คทช.) โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. เข้าร่วมหารือ ณ ห้องประชุม ชั้น 20 กระทรวงทรัพยากรธรรมชาติและสิ่งแวดล้อมตามประเด็นสําคัญที่คณะอนุกรรมการประเมินผลสัมฤทธิ์ในการดําเนินการจัดที่ดินทํากินให้ชุมชนตามแบบซิปโมเดล (CIPP Model) ได้เสนอแนะสําหรับการปรับปรุงการดําเนินงานในเรื่องการส่งเสริมและพัฒนาอาชีพว่า ควรให้ความสําคัญกับการจัดหาน้ําเพื่อการเกษตร เนื่องจากตรงกับความต้องการของราษฎรมากที่สุด ประกอบกับการมีแหล่งน้ําเพื่อการเกษตรที่เพียงพอนั้น เป็นปัจจัยสําคัญที่ทําให้เกิดการปรับเปลี่ยนการเพาะปลูกพืชเชิงเดี่ยว มาสู่การเกษตรแบบผสมผสาน นอกจากนี้ยังช่วยส่งเสริมการประกอบอาชีพในด้านอื่นๆ ด้วย ซึ่งมีการเสนอโครงการนําร่องระบบสูบพลังงานแสงอาทิตย์ เพื่อช่วยเหลือเกษตรกรในพื้นที่โครงการ คทช. ในกลุ่มพื้นที่ป่าสงวนแห่งชาติที่ออกหนังสืออนุญาตให้เข้าทําประโยชน์หรืออยู่อาศัย จํานวน 134 พื้นที่ แบ่งเป็น พื้นที่ที่มีศักยภาพน้ําบาดาลตั้งแต่ 2-10 ลูกบาศก์เมตรต่อชั่วโมง จํานวน 81 พื้นที่ และพื้นที่ที่มีศักยภาพน้ําบาดาลมากกว่า 10 ลูกบาศก์เมตรต่อชั่วโมง จํานวน 23 พื้นที่ ทั้งนี้ จะดําเนิน
รัฐบาลไทย-ศธ.แจ้งยกเลิกแนวทางการจัดประชุม อบรม สัมมนา และจัดกิจกรรมต่างๆ ที่จำกัดจำนวนคน โดยผ่อนปรนให้จัดประชุมคนจำนวนมากได้แล้ว [กระทรวงศึกษาธิการ]
วันพฤหัสบดีที่ 2 กรกฎาคม 2563
ศธ.แจ้งยกเลิกแนวทางการจัดประชุม อบรม สัมมนา และจัดกิจกรรมต่างๆ ที่จํากัดจํานวนคน โดยผ่อนปรนให้จัดประชุมคนจํานวนมากได้แล้ว [กระทรวงศึกษาธิการ]
ศธ.แจ้งยกเลิกแนวทางการจัดประชุม อบรม สัมมนา และจัดกิจกรรมต่างๆ ที่จํากัดจํานวนคน โดยผ่อนปรนให้จัดประชุมคนจํานวนมากได้แล้ว
นายประเสริฐ บุญเรือง ปลัดกระทรวงศึกษาธิการ ลงนามในหนังสือถึงศึกษาธิการจังหวัด แจ้งยกเลิกแนวทางการจัดประชุม อบรม สัมมนา และจัดกิจกรรมต่าง ๆโดยยกเลิกแนวปฏิบัติตามหนังสือกระทรวงศึกษาธิการ ด่วนที่สุด ที่ ศธ02145/655ลงวันที่ 2 มีนาคม 2563 กรณีการจัดการประชุม อบรม สัมมนา และจัดกิจกรรมต่าง ๆ หากมีจํานวนผู้เข้าร่วม 50-100 คน ให้เสนอขออนุญาตหัวหน้าส่วนราชการพิจารณาอนุญาต และผู้เข้าร่วม 100 คนขึ้นไป ให้เสนอรัฐมนตรีว่าการกระทรวงศึกษาธิการอนุญาต
เนื่องจากสถานการณ์การแพร่ระบาดของโรคโควิด-19 ดีขึ้นตามลําดับ จึงผ่อนปรนให้สามารถจัดประชุม อบรม สัมมนา และจัดกิจกรรมต่าง ๆ ได้ตามปกติ โดยเน้นการเว้นระยะห่างทางสังคม (Social Distancing) และปฏิบัติตามแนวทางของกระทรวงสาธารณสุขและมติคณะรัฐมนตรี อย่างเคร่งครัด
รัฐบาลไทย-ข่าวทำเนียบรัฐบาล-เชื้อไวรัสโควิด-19 ติดต่อจากแมวสู่คนได้หรือไม่ ??
วันอังคารที่ 31 มีนาคม 2563
เชื้อไวรัสโควิด-19 ติดต่อจากแมวสู่คนได้หรือไม่ ??
แมวสามารถแพร่เชื้อสู่คนได้หรือไม่
คณะแพทย์ศาสตร์ มหาวิทยาลัยมหิดล ยืนยันว่า ณ ปัจจุบันไม่มีรายงานการติดต่อจากแมวสู่คน สําหรับการติดเชื้อในสัตว์เลี้ยงขอให้ติดตามผลการศึกษาเพิ่มเติม เพื่อยืนยันการติดเชื้อต่อไป แต่ในระหว่างนี้เจ้าของสัตว์ควรให้ความสําคัญกับการดูแลสุขภาพพสัตว์เลี้ยงอย่างถูกสุขลักษณะอนามัย
รัฐบาลไทย-ข่าวทำเนียบรัฐบาล-รมว.ทส. ให้การต้อนรับเอกอัครราชทูตวิสามัญผู้มีอำนาจเต็มแห่งเนเธอร์แลนด์ประจำประเทศไทย
วันพฤหัสบดีที่ 3 ตุลาคม 2562
รมว.ทส. ให้การต้อนรับเอกอัครราชทูตวิสามัญผู้มีอํานาจเต็มแห่งเนเธอร์แลนด์ประจําประเทศไทย
รมว.ทส. ให้การต้อนรับเอกอัครราชทูตวิสามัญผู้มีอํานาจเต็มแห่งเนเธอร์แลนด์ประจําประเทศไทย
รมว.ทส. ให้การต้อนรับเอกอัครราชทูตวิสามัญผู้มีอํานาจเต็มแห่งเนเธอร์แลนด์ประจําประเทศไทย
วันนี้ (๓๐ กันยายน ๒๕๖๒) เวลา ๑๐.๐๐น. ณ ห้องรับรอง ชั้น ๒๐รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา) ให้การต้อนรับนายเกส ปีเตอร์ ราเดอ (Mr. Kees Pieter Rade) เอกอัครราชทูตเนเธอร์แลนด์ประจําประเทศไทย พร้อมด้วยผู้แทนบริษัท Ocean Cleanup เข้าเยี่ยมคารวะรัฐมนตรีว่าการกระทรวงทรัพยากรธรรมชาติและสิ่งแวดล้อม โดยได้กล่าวชื่นชมประเทศไทยที่มีความก้าวหน้าในการดําเนินงาน การจัดการกับการเปลี่ยนแปลงสภาพภูมิอากาศ ซึ่งเป็นปัญหาสําคัญของโลกในปัจจุบัน และทราบว่าประเทศไทยในฐานะประธานอาเซียนได้ประกาศเป้าหมายที่สําคัญด้านการเปลี่ยนแปลงสภาพภูมิอากาศของอาเซียนในที่ประชุม United Nations Climate Action Summit 2019 ณ สหรัฐอเมริกา ดังนั้น จึงมีความพยายามที่จะดําเนินความร่วมมือต่างๆ ทั้งในระดับทวิภาคีและพหุภาคี ในการแก้ไขปัญหาการเปลี่ยนแปลงสภาพภูมิอากาศ เพื่อบรรลุเป้าหมายการพัฒนาที่ยั่งยืน อีกทั้งยังชื่นชมความพยายามของประเทศไทยในการดําเนินการเพื่อแก้ไขปัญหาขยะทะเลทั้งภายในประเทศและระดับภูมิภาค
ในโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมขอบคุณเนเธอร์แลนด์ที่ให้การสนับสนุนเทคโนโลยีการดักเก็บขยะในแหล่งน้ําก่อนลงสู่ทะเล ซึ่งเป็นการแก้ไขปัญหาขยะทะเลอย่างเห็นผลในทันที และเห็นว่าประเทศไทยต้องมีการจัดการขยะตั้งแต่ต้นทาง โดยสร้างจิตสํานึกให้กับประชาชนทิ้งขยะให้ถูกที่ รณรงค์ให้ประชาชนที่อยู่อาศัยริมน้ําไม่ทิ้งขยะลงในแม่น้ํา/ลําคลอง พร้อมทั้งได้แจ้งนโยบายรณรงค์ลดการใช้ถุงพลาสติก โดยตั้งแต่ในวันที่ ๑ มกราคม ๒๕๖๓ เป็นต้นไป ศูนย์การค้า ห้างสรรพสินค้า ซุปเปอร์มาร์เก็ต และร้านสะดวกซื้อในเครือบริษัทใหญ่ ๔๓ ภาคี จะนําร่องงดแจกถุงพลาสติกแก่ลูกค้าทั้งนี้ เอกอัครราชทูตฯ เรียนเชิญรัฐมนตรีว่าการกระทรวงทรัพยากรธรรมชาติและสิ่งแวดล้อมเข้าร่วมงาน Official Global Lunch ณ ราชอาณาจักรเนเธอร์แลนด์ ในวันที่ ๒๖ ตุลาคม ๒๕๖๒ เพื่อแลกเปลี่ยนประสบการณ์เกี่ยวกับการใช้เทคโนโลยีเพื่อกําจัดขยะในทะเลกับประเทศและองค์กรต่างๆ รวมถึงภาคเอกชนที่เกี่ยวข้อง
รัฐบาลไทย-ข่าวทำเนียบรัฐบาล-ก.เกษตรฯ ร่วมส่งอาหารจากใจ ต้านภัยโควิด-19 มอบความห่วงใยแก่แพทย์พยาบาล และเจ้าหน้าที่ผู้ปฏิบัติงาน [กระทรวงเกษตรและสหกรณ์]
วันพฤหัสบดีที่ 2 เมษายน 2563
ก.เกษตรฯ ร่วมส่งอาหารจากใจ ต้านภัยโควิด-19 มอบความห่วงใยแก่แพทย์พยาบาล และเจ้าหน้าที่ผู้ปฏิบัติงาน [กระทรวงเกษตรและสหกรณ์]
ก.เกษตรฯ ร่วมส่งอาหารจากใจ ต้านภัยโควิด-19 มอบความห่วงใยแก่แพทย์พยาบาล และเจ้าหน้าที่ผู้ปฏิบัติงาน
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังร่วมมอบอาหารในโครงการ CPF ส่งอาหารจากใจ ร่วมต้านภัยโควิด-19 และเยี่ยมเยียนให้กําลังใจคณะแพทย์-พยาบาล ณ โรงพยาบาลผู้สูงอายุ บางขุนเทียน ว่า ตามที่บริษัท เจริญโภคภัณฑ์อาหาร จํากัด (มหาชน) หรือ ซีพีเอฟ ได้ส่งมอบผลิตภัณฑ์อาหารปลอดภัยให้แก่ประชาชนที่รับผิดชอบต่อสังคมด้วยการกักตัวเองหลังกลับจากประเทศกลุ่มเสี่ยงถึงกว่าหมื่นคน รวมถึงส่งมอบอาหารให้แพทย์ พยาบาล ตลอดจนบุคลากรทางการแพทย์ ในโรงพยาบาลของรัฐ ที่มีผู้ป่วยโควิด-19 กว่า 70 แห่งทั่วทุกภาคของไทย ทําให้รู้สึกชื่นชมต่อการดําเนินโครงการดังกล่าว จึงขอมาร่วมส่งมอบอาหารในโครงการจาก CPF ในวันนี้ และถึงแม้ว่าปัจจุบันสถานการณ์การแพร่ระบาดของไวรัสโควิด-19 จะส่งผลกระทบต่อเศรษฐกิจในวงกว้าง รวมถึงชีวิตความเป็นอยู่ของพี่น้องประชาชน ซึ่งอาจรวมถึงความกังวลใจเกี่ยวกับปริมาณอาหารในช่วงวิกฤตนี้ กระทรวงเกษตรฯ จึงขอให้ความมั่นใจว่าประเทศไทยจะไม่ขาดแคลนอาหาร และยังเป็นประเทศที่มีอาหารปลอดภัยไว้รับประทานอย่างเพียงพอ
อย่างไรก็ตาม กระทรวงเกษตรฯ พร้อมกํากับดูแลคุณภาพมาตรฐานของผลผลิตทางการเกษตร ตลอดจนเกษตรกรและภาคเอกชน ให้ผลิตอาหารที่มีคุณภาพได้มาตรฐาน และเพียงพอต่อการบริโภคภายในประเทศอย่างแน่นอน และพร้อมสนับสนุนการทํางานของบุคลากรทางการแพทย์ในโรงพยาบาลของรัฐที่มีผู้ป่วยโควิด-19 รวมถึงร่วมสนับสนุนอาหารแก่ประชาชนที่เดินทางกลับจากประเทศกลุ่มเสี่ยงและต้องกักตัวเอง 14 วัน เพื่อช่วยลดโอกาสการแพร่เชื้อต่อไป
นอกจากนี้ กระทรวงเกษตรฯ ยังกํากับดูแลจุดรับซื้อผลผลิต จุดกระจายสินค้า โดยใช้กลไกของเครือข่ายสหกรณ์ทั่วประเทศเป็นจุดกระจายสินค้า รวมทั้งมอบหมายให้หน่วยงานในสังกัดให้ดําเนินงานด้านการบริการต่าง ๆ อาทิ การลดขั้นตอน ทั้งเรื่องการอนุมัติ/อนุญาตนําเข้าส่งออกสินค้า โดยใช้ระบบออนไลน์มาเป็นเครื่องมือในการทํางานให้มากยิ่งขึ้น
รัฐบาลไทย-ข่าวทำเนียบรัฐบาล-www.id-society.com โอกาสทางธุรกิจอุตสาหกรรมบนพื้นที่ดิจิตอล สมัครฟรี
วันอังคารที่ 7 มีนาคม 2560
www.id-society.com โอกาสทางธุรกิจอุตสาหกรรมบนพื้นที่ดิจิตอล สมัครฟรี
www.id-society.com โอกาสทางธุรกิจอุตสาหกรรมบนพื้นที่ดิจิตอล สมัครฟรี
กระทรวงอุตสาหกรรม โดยกรมส่งเสริมอุตสาหกรรม และสถาบันพัฒนาอุตสาหกรรมสิ่งทอ ขอเชิญ นักออกแบบ นักคิด นักผลิต และคนอยากขาย เข้าร่วมสมัครสมาชิก www.id-society.com คลังที่รวมงานออกแบบ นักออกแบบ วัตถุดิบเพื่อการออกแบบอุตสาหกรรม และผู้ประกอบการที่สนใจหาดีไซน์เนอร์เพื่อช่วยงานออกแบบ ท่านใดสนใจสามารถ สมัครสมาชิกและสร้างหน้าเพจเพื่อนําเสนองานและไอเดียในเว็ป และเชื่อมโยงชุมชนนี้ ได้ฟรีนะคะ โอกาสทางธุรกิจอุตสาหกรรมอยู่แค่ปลายนิ้ว คลิ๊กเลยค่ะ
www.id-society.com
สอบถาม สถาบันพัฒนาอุตสาหกรรมสิ่งทอ โทร. 0 2713 5492 - 9 ต่อ 737
รัฐบาลไทย-ข่าวทำเนียบรัฐบาล-กระทรวงมหาดไทย เดินหน้าพัฒนาก้าวต่อไป "ตลาดประชารัฐ" เพื่อยกระดับรายได้ สร้างศักยภาพการแข่งขันของผู้ประกอบการได้อย่างยั่งยืน
วันจันทร์ที่ 8 มกราคม 2561
กระทรวงมหาดไทย เดินหน้าพัฒนาก้าวต่อไป "ตลาดประชารัฐ" เพื่อยกระดับรายได้ สร้างศักยภาพการแข่งขันของผู้ประกอบการได้อย่างยั่งยืน
กระทรวงมหาดไทย เดินหน้าพัฒนาก้าวต่อไป "ตลาดประชารัฐ" เพื่อยกระดับรายได้ สร้างศักยภาพการแข่งขันของผู้ประกอบการได้อย่างยั่งยืน
วันนี้ (8 ม.ค.61) ที่กระทรวงมหาดไทย นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า ตามที่กระทรวงมหาดไทย เป็นหน่วยงานหลักบูรณาการร่วมกับหน่วยงานภาคีที่เกี่ยวข้องดําเนินโครงการตลาดประชารัฐ เพื่อสร้างโอกาส สร้างอาชีพ และสร้างรายได้ให้แก่ประชาชน โดยเริ่มดําเนินการตั้งแต่วันที่ 5 ธันวาคม 2560 ที่ผ่านมานั้น
เมื่อวันที่ 5 มกราคม 2561 ครบ 1 เดือนของการดําเนินโครงการตลาดประชารัฐ กระทรวงมหาดไทย ได้จัดประชุมหารือการดําเนินงานโครงการตลาดประชารัฐ ร่วมกับหน่วยงานเจ้าของตลาดประชารัฐทั้ง 10 ประเภท และหน่วยงานภาคีเครือข่าย อาทิ กระทรวงการท่องเที่ยวและกีฬา กรมการท่องเที่ยว และกรมธนารักษ์ ซึ่งที่ประชุมได้กําหนดแนวทางการดําเนินงานในก้าวต่อไปของตลาดประชารัฐ 5 ด้าน ได้แก่
1. ปรับปรุงตลาดประชารัฐสู่มาตรฐานตลาดสะอาด ตลาดปลอดภัย โดยใช้เกณฑ์มาตรฐานตลาดที่กระทรวงมหาดไทยร่วมกับกระทรวงเกษตรและสหกรณ์ กระทรวงสาธารณสุข และหน่วยงานที่เกี่ยวข้อง ได้กําหนดแนวทางการปรับปรุงสภาพตลาดต่าง ๆ ของรัฐ เพื่อให้มีความเป็นระเบียบเรียบร้อย สะอาดและถูกสุขลักษณะ
2. แต่งตั้งและอบรมผู้บริหารจัดการตลาดประชารัฐ Chief Marketing Officer (CMO) ประจําแต่ละตลาดทุกประเภท เพื่อทําหน้าที่บริหารจัดการตลาด จัดทําแผนงานการตลาด วิเคราะห์การตลาด เพิ่มยอดขาย พัฒนาสินค้า สร้างความพึงพอใจให้กับผู้บริโภค และแนวทางการพัฒนากลยุทธ์ทางธุรกิจรูปแบบใหม่ เพื่อนําพาตลาดไปสู่ความสําเร็จที่ยั่งยืน โดยมี กรมส่งเสริมการปกครองท้องถิ่น เป็นหน่วยงานดําเนินการ
3. จัดตั้ง "คลินิกผู้ประกอบการตลาดประชารัฐ" เพื่อสัมภาษณ์และคัดกรองผู้ประกอบการที่ประสงค์จะจําหน่ายสินค้าอย่างแท้จริง นํามาพัฒนาศักยภาพการสรรหาสินค้าทั้งด้านการค้าขายและการตลาด เพื่อสร้างให้เป็นผู้ประกอบการที่สามารถค้าขายได้อย่างยั่งยืนและหาเลี้ยงชีพได้ด้วยตนเองต่อไป โดยมี กรมการพัฒนาชุมชน และเลขานุการร่วมภาคเอกชน คณะทํางานการพัฒนาเศรษฐกิจฐานรากและประชารัฐ (E3) เป็นหน่วยงานดําเนินการ
4. ส่งเสริมตลาดประชารัฐเพื่อการท่องเที่ยว ร่วมกับกระทรวงการท่องเที่ยวและกีฬา คัดเลือกตลาดประชารัฐที่มีศักยภาพเข้าร่วมกิจกรรม “ปีท่องเที่ยววิถีไทย เก๋ไก๋อย่างยั่งยืน” รวมทั้งสนับสนุนงบประมาณในการพัฒนาฟื้นฟูตลาดประชารัฐให้เป็นแหล่งท่องเที่ยว โดยมี กรมการท่องเที่ยว เป็นหน่วยงานดําเนินการ
5. ติดตามประเมินผลความสําเร็จโครงการตลาดประชารัฐ โดยความร่วมมือกับสถาบันบัณฑิตบริหารธุรกิจศศินทร์ จุฬาลงกรณ์มหาวิทยาลัย ในทุกระยะการดําเนินงาน เพื่อวิเคราะห์ถอดบทเรียน (Best Practice) ติดตามความก้าวหน้า ศึกษาผลกระทบของตลาดประชารัฐต่อประชาชน
นายนิสิต จันทร์สมวงศ์ รองปลัดกระทรวงมหาดไทย กล่าวเพิ่มเติมว่า กระทรวงมหาดไทยและหน่วยงานภาคี จะดําเนินการพัฒนาและต่อยอดการดําเนินโครงการตลาดประชารัฐ เพื่อสร้างความเป็นธรรม ลดความเหลื่อมล้ําในสังคม สร้างโอกาส สามารถเข้าถึงทรัพยากร ยกระดับรายได้ ขับเคลื่อนเศรษฐกิจฐานราก สร้างความเข้มแข็งทางเศรษฐกิจ และศักยภาพการแข่งขันของประชาชนผู้ประกอบการได้อย่างยั่งยืน.
ครั้งที่ 3/2561
กองสารนิเทศ สํานักงานปลัดกระทรวงมหาดไทย
โทร. 0-22224131-2
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงประสานงานด้านกิจการทางทะเล สาธารณรัฐอินโดนีเซีย เข้าเยี่ยมคารวะ นายกรัฐมนตรี
วันพุธที่ 28 มีนาคม 2561
รัฐมนตรีว่าการกระทรวงประสานงานด้านกิจการทางทะเล สาธารณรัฐอินโดนีเซีย เข้าเยี่ยมคารวะ นายกรัฐมนตรี
รัฐมนตรีว่าการกระทรวงประสานงานด้านกิจการทางทะเล สาธารณรัฐอินโดนีเซีย เข้าเยี่ยมคารวะ นายกรัฐมนตรี
วันนี้ (26 มี.ค. 61) เวลา 13.30 น. พลเอก ลูฮุท บินซาร์ ปันด์จัยตัน (H.E. Gen. Luhut Binsar Pandjaitan, Retired) รัฐมนตรีว่าการกระทรวงประสานงานด้านกิจการทางทะเลสาธารณรัฐอินโดนีเซีย พร้อมด้วยผู้ว่าการธนาคารอินโดนีเซีย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี เพื่อนําส่งสารเชิญนายกรัฐมนตรีเข้าร่วมการประชุม ASEAN Leaders’ Gathering จากประธานาธิบดีอินโดนีเซีย ณ ห้องสีงาช้าง ตึกไทยคู่ฟ้า ทําเนียบรัฐบาล โดยมีพลเอก ฉัตรชัย สาริกัลยะ รองนายกรัฐมนตรี เข้าร่วมการหารือครั้งนี้ด้วย สรุปสาระสําคัญการหารือ ดังนี้
นายกรัฐมนตรีกล่าวว่ารู้สึกยินดีที่ได้พบกับรัฐมนตรีว่าการกระทรวงประสานงานด้านกิจการทางทะเลสาธารณรัฐอินโดนีเซีย และผู้ว่าการธนาคารอินโดนีเซียในครั้งนี้ ทั้งสองฝ่ายชื่นชมความสัมพันธ์ที่ทั้งสองประเทศมีร่วมกันมายาวนาน และฝ่ายอินโดนีเซียแจ้งว่า ประธานาธิบดีอินโดนีเซียได้ฝากความระลึกถึงนายกรัฐมนตรีมาในโอกาสนี้ด้วย
ทั้งสองฝ่ายได้มีการหารือถึงความร่วมมือด้านประมง ซึ่งฝ่ายไทยได้ย้ําถึงเจตนารมณ์ที่จะร่วมมือกับฝ่ายอินโดนีเซียเพื่อแก้ไขปัญหาการทําประมงผิดกฎหมาย (IUU) อย่างรอบด้าน ซึ่งต้องขอขอบคุณที่อินโดนีเซียให้ความร่วมมือในการแก้ไขปัญหาดังกล่าวแก่ฝ่ายไทยเสมอมา ในส่วนของไทย รัฐบาลได้มอบหมายรองนายกรัฐมนตรี 2 ท่าน ได้แก่ พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม และพลเอก ฉัตรชัย สาริกัลยะ รองนายกรัฐมนตรี รับผิดชอบติดตามและแก้ปัญหาประมงผิดกฎหมายอย่างจริงจัง โดยมุ่งมั่นที่จะดําเนินการปฏิรูปการประมงทั้งระบบอย่างต่อเนื่อง
นายกรัฐมนตรีได้กล่าวขอบคุณที่อินโดนีเซียดูแลและมอบทุนการศึกษาแก่นักเรียนไทย รวมทั้งการอํานวยความสะดวกแก่นักลงทุนชาวไทยในอินโดนีเซีย ซึ่งภาคเอกชนไทยเชื่อมั่นในศักยภาพการเจริญเติบโตทางเศรษฐกิจและโอกาสขยายการลงทุนในอินโดนีเซียอย่างมาก พร้อมกันนี้ นายกรัฐมนตรียังได้กล่าวถึงความร่วมมือสินค้าเกษตร ทั้งยางพาราและน้ํามันปาล์ม และขอให้อินโดนิเซียพิจารณาสนับสนุนลําไยของไทยด้วย นายกรัฐมนตรียังกล่าวขอบคุณอินโดนีเซีย ซึ่งเป็นหนึ่งในประเทศที่มีบทบาทสําคัญใน OIC ที่เข้าใจและให้การสนับสนุนการแก้ไขปัญหาจังหวัดชายแดนภาคใต้ของไทยมาโดยตลอด
โอกาสนี้ รัฐมนตรีว่าการกระทรวงประสานงานด้านกิจการทางทะเลสาธารณรัฐอินโดนีเซีย กล่าวถึงวัตถุประสงค์สําคัญในการเดินทางมาเยือนไทยครั้งนี้เพื่อมอบสารจากประธานาธิบดีอินโดนีเซียเชิญนายกรัฐมนตรีพิจารณาเข้าร่วมการประชุม ASEAN Leaders’ Gathering ในวันที่ 11 ตุลาคม 2561 ที่เกาะบาหลี ซึ่งนายกรัฐมนตรีกล่าวขอบคุณสําหรับสารเชิญดังกล่าว และกล่าวชื่นชมบทบาทของอินโดนีเซียในอาเซียน และเชื่อมั่นในภราดรภาพและความเป็นหนึ่งเดียวกันของอาเซียน จะมีส่วนสําคัญในการขับเคลื่อนประชาคมอาเซียนให้ก้าวไปข้างหน้าได้อย่างมั่นคงและยั่งยืน โดยเป็นประชาคมที่มีประชาชนเป็นศูนย์กลางอย่างแท้จริง และรัฐมนตรีที่เกี่ยวข้องจะได้หารือกันในรายละเอียดต่อไป
รัฐบาลไทย-ข่าวทำเนียบรัฐบาล-รมว. พม. กำชับเจ้าหน้าที่เร่งเยียวยาจิตใจ เด็กชายวัย 14 ปี ที่ถูกล่วงละเมิดทางเพศ ที่ จ.เชียงใหม่
วันจันทร์ที่ 27 กุมภาพันธ์ 2560
รมว. พม. กําชับเจ้าหน้าที่เร่งเยียวยาจิตใจ เด็กชายวัย 14 ปี ที่ถูกล่วงละเมิดทางเพศ ที่ จ.เชียงใหม่
รมว. พม. กําชับเจ้าหน้าที่เร่งเยียวยาจิตใจ เด็กชายวัย 14 ปี ที่ถูกล่วงละเมิดทางเพศ ที่ จ.เชียงใหม่ และครอบครัว 9 ชีวิต ด้อยโอกาสทางสังคม อาศัยขอข้าววัดกินประทังชีวิต ที่ จ. ตรัง
เมื่อวันที่ 24 ก.พ. 60 เวลา 08.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 579/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม
พลตํารวจเอก อดุลย์ กล่าวว่า จากกรณีเจ้าหน้าที่ตํารวจ บุกเข้าจับกุมพระสงฆ์วัย 48 ปี เจ้าอาวาสวัดแห่งหนึ่งในจังหวัดเชียงใหม่ ที่ก่อเหตุกระทําชําเราเด็กชายวัย 14 ปี และเป็นธุระจัดหาค้าประเวณีเด็กชายให้แก่ชาวรักร่วมเพศ ที่อําเภอหางดง จังหวัดเชียงใหม่ นั้น ตนได้กําชับให้พัฒนาสังคมและความมั่นคงของมนุษย์จังหวัดเชียงใหม่ (พมจ.เชียงใหม่) พร้อมหน่วยงานในพื้นที่ที่เกี่ยวข้องของกระทรวงการพัฒนาสังคมฯ ลงพื้นที่เยี่ยมเด็กชายดังกล่าว เพื่อตรวจสอบข้อเท็จจริง พร้อมเร่งเยียวยาฟื้นฟูสภาพจิตใจเด็กชายและครอบครัวโดยด่วน ให้สามารถกลับไปใช้ชีวิตในสังคมได้อย่างปกติ
พลตํารวจเอก อดุลย์ กล่าวเพิ่มเติมว่า จากกรณีพบครอบครัวยากจน อาศัยอยู่รวมกันถึง 9 ชีวิต เป็นเด็กเล็กวัยกําลังเรียน 5 คน และพ่อ แม่ ตา ยาย อีก 4 คน ทั้ง 9 ชีวิต อาศัยในบ้านสภาพเก่าทรุดโทรม ไม่มีไฟฟ้าและน้ําประปาใช้ อาศัยขอข้าววัดกินประทังชีวิต ครอบครัวมีฐานะยากจน ที่อําเภอนาโยง จังหวัดตรัง นั้น ตนได้กําชับให้พัฒนาสังคมและความมั่นคงของมนุษย์จังหวัดตรัง (พมจ.ตรัง) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ ลงพื้นที่เยี่ยมครอบครัวดังกล่าว เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจของกระทรวงการพัฒนาสังคมฯ พร้อมมอบสิ่งของเครื่องใช้ที่จําเป็น รวมทั้งประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลด้านสวัสดิการสังคมที่เหมาะสม เพื่อพัฒนาคุณภาพชีวิตที่ดีในระยะยาว อาทิ การศึกษาของเด็กทั้ง 5 คน ในระยะยาว การปรับปรุงซ่อมแซมที่พักอาศัยให้มีสภาพแข็งแรง มั่นคง ถูกสุขลักษณะ เหมาะสมสําหรับการใช้ชีวิตประจําวันของคนในครอบครัว และการให้บริการสวัสดิการสังคมตามสิทธิ ต่างๆ ตามกฎหมาย เป็นต้น นอกจากนี้ จะมีการลงพื้นที่ติดตามการให้ความช่วยเหลือเป็นระยะอย่างต่อเนื่องต่อไป
รัฐบาลไทย-ข่าวทำเนียบรัฐบาล-สธ.พร้อมสนับสนุนยาสามัญประจำบ้าน ให้ สส.ลงพื้นที่ ช่วยชาวบ้านน้ำท่วม
วันศุกร์ที่ 6 กันยายน 2562
สธ.พร้อมสนับสนุนยาสามัญประจําบ้าน ให้ สส.ลงพื้นที่ ช่วยชาวบ้านน้ําท่วม
กระทรวงสาธารณสุข ห่วงใยประชาชนในพื้นที่ประสบอุทกภัย พร้อมช่วยเหลือบรรเทาทุกข์ในเบื้องต้น เตรียมยาสามัญประจําบ้านสนับสนุนสมาชิกสภาผู้แทนราษฏร ลงพื้นที่ช่วยชาวบ้าน
วันนี้ (6 กันยายน 2562) ที่กระทรวงสาธารณสุข จ.นนทบุรี นายวัชรพงศ์ คูวิจิตรสุวรรณ เลขานุการรัฐมนตรีว่าการกระทรวงสาธารณสุข ให้สัมภาษณ์ว่า ขณะนี้เกิดสภาวะน้ําท่วมในหลายพื้นที่ ส่งผลกระทบด้านสุขภาพของประชาชน ซึ่งนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มีความห่วงใยประชาชนในพื้นที่ที่ประสบอุทกภัย และพร้อมจะช่วยดูแลสุขภาพประชาชน เพื่อเป็นการบรรเทาทุกข์ในเบื้องต้นได้ให้องค์การเภสัชกรรมจัดเตรียมยาสามัญประจําบ้านชุดช่วยน้ําท่วม พร้อมให้การสนับสนุนสมาชิกสภาผู้แทนราษฎร (สส.) ที่มีความประสงค์จะขอรับการสนับสนุนยาสามัญประจําบ้าน เพื่อนําไปแจกจ่ายให้กับประชาชนที่ประสบอุทกภัยต่อไป
ทั้งนี้ ขอให้แจ้งความประสงค์มาที่กลุ่มงานประสานการเมือง สํานักงานรัฐมนตรีกระทรวงสาธารณสุข โทร 02-590-1150 โทรสาร 02-590-1128
********************************** 6 กันยายน 2562